ปกติแล้วประจำเดือนจะมาช่วงวันที่25-30ค่ะแต่ว่ามีพสพกับแฟนประมาณวันที่9มิถุนายนแล้วทานยาคุมฉุกเฉินแบบเม็ดเดียว(หลั่งนอก)ถัดจากนั้นประมาณ6-7วันมีเลือดคล้ายประจำเดือนแต่มาน้อยกว่า(ปกติประจำเดือนมา3วันแต่เลือดครั้นมามาประมาณ1วันค่ะ)ถัดจากนั้นอีก10วันก็มีพสพกับแฟนอีกแฟนเผลอปล่อยในไปนิดเดียวค่ะแต่เช็ดออกแล้วก็ทานยาคุมฉุกเฉินแบบสองเม็ดค่ะแต่กินทีเดียวเลย(กลัวลืมค่ะ)แล้วประมาณ6-7วันก็มีเลือดมาอีก2วันค่ะแล้วก็มีพสพกับแฟนอีกวันที่29ใส่ถุงค่ะ แต่ประจำเดือนของเดือนมิถุนายังไม่มาเลยค่ะตรวจไปแล้วสองรอบค่ะขึ้นขีดเดียวประจำเดือนของเดือนกรกฎาก็ยังไม่มาเลยค่ะ แบบนี้จะมีน้องรึป่าวคะ
สวัสดีค่ะ การมีเพศสัมพันธ์ในวันที่ 9 มิ.ย. หากได้ทานยาคุมฉุกเฉินไปภายในไม่เกิน 12 ชั่วโมงนับจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ส่วนการมีเลือดออกหลังจากทานยาไป 6-7 วัน น่าจะเป็นเลือดที่เกิดจากผลข้างเคียงของยาได้ ไม่ใช่ประจำเดือนจริงๆส่วนการมีเพศสัมพันธ์อีก 10 วันหลังจากนั้นก็เช่นกัน หากได้ทานยาคุมฉุกเฉินไปภายในไม่เกิน 12 ชั่วโมงนับจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% และการมีเลือดออกหลังจากทานยาไป 6-7 วัน ก็น่าจะเป็นเลือดที่เกิดจากผลข้างเคียงของยาเช่นกันส่วนการมีเพศสัมพันธ์ในวันที่ 29 มิ.ย. โดยใช้ถุงยางอนามัย ถุงยางจะช่วยป้องกันการตั้งครรภ์ได้ประมาณ 82-98%ดังนั้น การที่ประจำเดือนยังไม่มา อาจเกิดจาก1. การตั้งครรภ์ แต่หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ2.ผลของยาคุมฉุกเฉิน อาจทำให้ประจำเดือนมาช้ากว่าปกติได้ และการทานไปถึง 2 ครั้ง อาจส่งผลทำให้รังไข่ทำงานผิดปกติ ประจำเดือนจึงมาผิดปกติได้3.การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ